Det er uenighet om opprinnelsen til denne familien. Noen mener den kan ha oppstått i Nord-Amerika (blant annet E. Mayr), andre at den kan ha oppstått i Sør-Amerika (blant annet Sibley og J. E. Ahlquist). De eldste fossile beviser (slektene , og ) man har stammer fra pleistocen og ble funnet i Nord-Amerika, men den store genetiske variasjonen blant artene indikerer en opprinnelse i sen miocen. Da var Nord- og Sør-Amerika separert av et arkipel, som strakk seg fra dagens sørlige Mexico og sørover til dagens nordlige Colombia. Dette arkipelet eksisterte til for cirka 3,5 millioner år siden, da Mellom-Amerika og Panamaeidet oppsto og dannet en kontinuerlig landmasse mellom de to kontinentene.